REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/101-14

28. maj 2014. godine

B e o g r a d

Z A P I S N I K

DEVETE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. MAJA 2014. GODINE

Sednica je počela u 09,30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Katarina Rakić, Jasmina Obradović, zamenik člana Odbora Biljane Pantić Pilja, Svetislav Vukmirica, Nenad Nikolić, zamenik člana Odbora Aleksandra Jablanović, Tanja Tomašević Damnjanović, Žarko Mićin, Petar Petrović i Mirko Čikiriz.

Sednici nisu prisustvovali: Dragan Nikolić, Janko Veselinović, Žarko Obradović, Neđo Jovanović, Balint Pastor, Vesna Besarović i Vesna Martinović, kao ni njihovi zamenici.

Sednici Odbora je prisustvovala Irina Stevanović Gavrović, pomoćnik ministra u Sektoru za finansijski sistem u Ministarstvu finansija.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o izmenama i dopunama Zakona o porezu na dohodak građana, koji je podnela Vlada;

2. Razmatranje amandmana na Predlog zakona o izmenama i dopunama Zakona o doprinosima za obavezno socijalno osiguranje, koji je podnela Vlada.

Prva tačka dnevnog reda. Razmatranje amadmana na Predlog zakona o izmenama i dopunama Zakona o porezu na dohodak građana, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o porezu na dohodak građana, i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Vojislav Vujić, Nevena Stojanović, mr Đorđe Kosanić i Marija Jevđić;

- na član 1. koji su zajedno podneli narodni poslanici prof. dr Vladimir Marinković i dr Milorad Mijatović;

- na član 1. koji su zajedno podneli narodni poslanici Borislav Stefanović i Dragan Šutanovac;

- na član 1. koji su zajedno podneli narodni poslanici Aleksandar Senić, Branka Karavidić i Biljana Hasanović - Korać;

- na član 1. koji je podnela narodni poslanik Ljiljana Nestorović;

- na član 1. koji je podneo narodni poslanik Zoran Živković;

- na član 1. koji je podneo narodni poslanik Vladimir Pavićević;

- na član 1. koji je podneo narodni poslanik Zoran Babić;

- na član 3. koji su zajedno podneli narodni poslanici Aleksandar Senić, Branka Karavidić i Biljana Hasanović - Korać.

Odbor je na osnovu člana 163. stav 2. Poslovnika Narodne skupštine odbacio kao nepotpun amandman na član 1. koji su zajedno podneli narodni poslanici dr Sulejman Ugljanin, Sabina Dazdarević i Enis Imamović.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amadmana na Predlog zakona o izmenama i dopunama Zakona o doprinosima za obavezno socijalno osiguranje.

U diskusiji su učestvovali dr Aleksandar Martinović, predsednik Odbora, Veroljub Arsić, član Odbora i Irina Stevanović Gavrović, pomoćnik ministra u Sektoru za finansijski sistem u Ministarstvu finansija

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o doprinosima za obavezno socijalno osiguranje i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Zoran Živković i Vladimir Pavićević;

- na član 1. koji su zajedno podneli narodni poslanici Borislav Stefanović, Dragan Šutanovac i prof. dr Dušan Milisavljević;

- na član 2. koji su zajedno podneli narodni poslanici Borislav Stefanović, Dragan Šutanovac i prof. dr Dušan Milisavljević;

- na član 2. koji su zajedno podneli narodni poslanici Aleksandar Senić, Branka Karavidić i Biljana Hasanović - Korać;

- na član 2. koji je podneo narodni poslanik Vladimir Pavićević;

- na član 2. koji su zajedno podneli narodni poslanici prof. dr Vladimir Marinković i dr Milorad Mijatović;

- na član 2. koji su zajedno podneli narodni poslanici dr Sulejman Ugljanin, Sabina Dazdarević i Enis Imamović;

- na član 2. koji su zajedno podnelinarodni poslanici Dragan Jovanović i Zlata Đerić;

- na član 2. koji je podnela narodni poslanik Ljiljana Nestorović;

- na član 2. koji je podneo narodni poslanik Zoran Živković;

- na član 2. koji je podnela Vlada;

- na član 2. koji je podneo narodni poslanik Zoran Babić;

- na član 4. koji je podnela Vlada;

- na član 4. koji su zajedno podneli narodni poslanici Aleksandar Senić, Branka Karavidić i Biljana Hasanović-Korać.

Odbor je na osnovu člana 163. stav 2. Poslovnika Narodne skupštine odbacio kao nepotpun amandman na član 1. koji su zajedno podneli narodni poslanici dr Sulejman Ugljanin, Sabina Dazdarević i Enis Imamović.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Sednica je završena u 09,45 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović